10. การควบคุมภายใน

ในการประชุมคณะกรรมการบริหารเมื่อวันที่ 6 มกราคม 2547
และการประชุมคณะกรรมการตรวจสอบเมื่อวันที่ 5 มกราคม 2547
ที่ประชุมได้พิจารณาการประชุมความเพียงพอของระบบการควบคุมภายในของบริษัทฯ
โดยมีความเห็นเกี่ยวกับความเพียงพอและความเหมาะสมของระบบการควบคุมภายในของบริษัทฯ
ดังนี้

1.  องค์กรและสภาพแวดล้อม

  บริษัทมีโครงสร้างองค์กรและสภาพแวดล้อมเอื้อให้ระบบการควบคุมภายในดำเนินไปได้ตามที่บริษัทมุ่งหวัง
  คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
  เพื่อเป็นแนวทางในการปฏิบัติงานของพนักงาน
  มีการพิจารณาความเป็นไปได้ของเป้าหมายที่กำหนด
  ทั้งนี้บริษัทได้จัดทำร่างหลักการกำกับดูแลกิจการซึ่งระบุข้อกำหนดเกี่ยวกับจริยธรรมและข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับบริษัท
  ซึ่งคาดว่าจะประกาศใช้อย่างเป็นทางการภายในปี 2548

2.  การบริหารความเสี่ยง

  การบริหารความเสี่ยงของบริษัทกระทำโดยการประเมินความเสี่ยงในการประกอบธุรกิจทั้งที่เป็นปัจจัยภายในและปัจจัยภายนอกอย่างสม่ำเสมอ
  โดยผู้บริหารแผนฟื้นฟูกิจการและ
  คณะกรรมการบริหารจะวิเคราะห์ถึงสาเหตุที่ทำให้เกิดปัจจัยความเสี่ยงต่าง ๆ
  การกำหนดมาตรการบริหารความเสี่ยง รวมถึงติดตามการปฏิบัติตามแผนการบริหารความเสี่ยง
  และเพื่อให้การบริหารความเสี่ยงของบริษัทเป็นไปอย่างต่อเนื่องและมีการดำเนินการอย่างเป็นระบบ
  คณะกรรมการตรวจสอบได้ให้ข้อเสนอแนะให้บริษัทแต่งตั้งคณะกรรมการบริหารความเสี่ยง
  เพื่อกำหนดนโยบายและแนวทางการบริหารความเสี่ยงขององค์กร

3.  การควบคุมการปฏิบัติงานของฝ่ายบริหาร

  บริษัทมีการแบ่งแยกหน้าที่ความรับผิดชอบด้านการอนุมัติ การบันทึกบัญชีและข้อมูลสารสนเทศ
  และการดูแลจัดเก็บทรัพย์สิน ออกจากกันเพื่อตรวจสอบซึ่งกันและกันได้
  การอนุมัติการทำธุระกรรมใด ๆ
  ให้เป็นไปตามหลักการที่ทางคณะกรรมการตลาดหลักทรัพย์กำหนดเกี่ยวกับรายการเกี่ยวโยงของบริษัทจดทะเบียน
  โดยการอนุมัติการทำธุระกรรมของบริษัทกับผู้ถือหุ้นรายใหญ่ กรรรมการ ผู้บริหาร
  หรือผู้ที่เกี่ยวข้องกับบุคคลดังกล่าวจะพิจารณาเสมือนเป็นรายการที่กระทำกับบุคคลภายนอก

4.  ระบบสารสนเทศและการสื่อสารข้อมูล

  บริษัทจัดให้มีข้อมูลที่สำคัญต่าง ๆ
  อย่างเพียงพอเพื่อประกอบการตัดสินใจของคณะกรรมการบริหารเพียงพอต่อการพิจารณาก่อนการประชุม
  เอกสารประกอบการบันทึกบัญชีและบัญชีต่าง ๆ ถูกจัดเก็บอย่างเป็นหมวดหมู่
  และจัดขึ้นตามนโยบายบัญชีตามหลักการบัญชีที่รับรองทั่วไปและเหมาะสมกับธุรกิจ

5.  ระบบการติดตามและประเมินผล

  บริษัทมีการกำหนดเป้าหมายการดำเนินธุรกิจ
  คณะกรรมการได้เปรียบเทียบผลการดำเนินการของผ่ายบริการให้เป็นไปตามเป้าหมายดำเนินธุรกิจที่กำหนด
  และผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
  บริษัทได้ดำเนินการแก้ไขภายในระยะเวลาที่เหมาะสม
  ตลอดจนบริษัทได้มีการปฏิบัติตามระบบการควบคุมภายในอย่างสม่ำเสมอและมีการรายงานผลการตรวจแต่ะละไตรมาสเสนอคณะกรรมการตรวจสอบ
  และคณะกรรมการตรวจสอบสามารถปฏิบัติงานได้อย่างอิสระ ในการวิเคราะห์รายงาน
  โดยในปีที่ผ่านทางบริษัทฯ สามารถปฏิบัติงานอย่างรัดกุมเพียงพอ

สรุปความเห็นของคณะกรรมการจตรวจสอบ

คณะกรรมการบริษัทฯ ได้มอบหมายภาระกิจและความรับผิดชอบที่สำคัญให้แก่ คณะกรรมการตรวจสอบ
ได้พิจารณาการสอบทานงบการเงิน กำกับดูแลให้มีระบบควบคุมภายในที่เหมาะสมและมีประสิทธิผล
มีการปฏิบัติตามหลักบรรษัทภิบาลที่ดี
ดูแลไม่ให้เกิดความขัดแย้งทางผลประโยชน์ตลอดจนการเสนอแต่งตั้งผู้สอบบัญชี

ปี 2547 คณะกรรมการตรวจสอบมีการประชุมรวม 5 ครั้งมีสาระสำคัญพอสรุปได้ดังนี้

1.  สอบทานงบการเงินรายไตรมาสและงบการเงินประจำปี 2547
    ให้ปฏิบัติตามมาตรฐานบัญชีและประกาศของคณะกรรมการกำกับหลักทรัพย์และตลาดหลักทรัพย์ตลอดจนของตลาดหลักทรัพย์แห่งประเทศไทยรวมทั้งการเปิดเผยข้อมูลในงบการเงินอย่างครบถ้วนและเพียงพอ

2.  ได้รับมอบหมายให้กำกับดูแลงานด้านการบริหารความเสี่ยงและสอบทานการประเมินการบริหารความเสี่ยงที่คณะกรรมการบริหารความเสี่ยงได้ประเมินและเสนอแนวทางป้องกันไว้
    ในการนี้คณะกรรมการตรวจสอบได้ให้ข้อแนะนำเพื่อให้การบริหารความเสี่ยงดำเนินไปอย่างรัดกุมและเหมาะสมตามสภาพธุรกิจ

3.  ประเมินผลของแผนขจัดความขัดแย้งของผลประโยชน์

4.  จากการประเมินระบบควบคุมภายในของบริษัทฯ คณะกรรมการตรวจสอบเห็นว่าบริษัทฯ
    มีระบบควบคุมภายในที่เพียงพอและเหมาะสมกับสภาพธุรกิจ
    ไม่พบประเด็นปัญหาหรือข้อบกพร่องที่เป็นสาระสำคัญ

5.  กำกับดูแลให้มีการเปิดเผยข้อมูลและการปฏิบัติการของรายการที่เกี่ยวโยงกันให้เป็นไปตามประกาศของทางตลาดหลักทรัพย์แห่งประเทศไทย

6.  กำกับดูแลการดำเนินงานของบริษัทฯ ด้วยการสอบทานตามหลักการกำกับดูแลกิจการที่ดี 15
    ข้อที่ตลาดหลักทรัพย์แห่งประเทศไทยได้แนะไว้
    พบว่าบริษัทฯสามารถปฏิบัติตามเกณฑ์ที่กล่าวไว้ในระดับที่น่าพอใจ

  คณะกรรมการตรวจสอบมีความอิสระในการปฏิบัติงานตามภาระกิจที่ได้รับมอบหมายโดยได้

รับความร่วมมือด้วยดีจากฝ่ายจัดการ
และการควบคุมภายในด้านบัญชีซึ่งไม่มีประเด็นที่ผิดปกติและเป็นสาระสำคัญ

คณะกรรมการตรวจสอบได้พิจารณาและให้ความเห็นเสนอต่อคณะกรรมการบริษัทฯเพื่อขออนุมัติต่อคณะกรรมการบริษัทฯ
เพื่อขออนุมัติต่อที่ประชุมผู้ถือหุ้นแต่งตั้ง นายสมคิด เตียตระกูล หรือ นางสุมาลี โชคอนันต์
ซึ่งเป็นผู้สอบบัญชีของบริษัทแกรนท์ ฮอนตัน จำกัด เป็นผู้สอบบัญชีของบริษัทฯ ประจำปี 2548

ในนามคณะกรรมการตรวจสอบ

(นายวัชรกิติ วัชโรทัย)

ประธานกรรมการตรวจสอบ

บริษัท กฤษดามหานคร จำกัด (มหาชน)